Tronhiems Adresse-Contoirs Efterretninger, 1781-01-19
Den høye Vexel-Cours. (Slutningen.) Og vil enhver ved nogen Eftertanke finde, at han efter Evne og Leylighed haver contribueret til Vexel-Coursens Forøgelse ved en større eller mindre Brug, af fremmede unødvendige Varer, til en Tid, da Landet, som ved fremmed Gield, Misvext og Qvægsyge var udarmet, allermindst kunde taale det. Billig og fornuftig havde det været, at, naar Landets naturlige Expoter, saasom Korn, Qvæg og Fiskevare formindskedes, man derefter havde rettet sig med Jmporterne, og ikke indført saa mange fremede Vare, som forhen, da man havde overflødig Vare til at betale dem med, men da i det Sted de fleste fremmede Produkters Jndførsel haver tiltaget; og Brugen af Silke, Viin, Kaffebønner, Porceliner, og andre Unødvendigheder, aldrig haver været yppigere end nu; saa er den høye Vexel-Cours en nødvendig Følge, en naturlig Straf for denne gale Huusholdning, som enhver maa tilskrive sig selv, og ikke Regierings-Formen. Tiderne ere visse Handlendes Egennytte. Men da, som vi forhen have anmærket, al naturlig Straf for vores Daarlighed, aldrig bliver Viisdommens Hevn over dens Foragtere, men allene en Grendse for Daarligheden, og en Hindring i sammes Fortsættelse; saa kand vi trøste os, at det med Vexel-Coursen forholder sig paa samme Maade, og at just den Høyde, hvortil den er stegen og vil stige, bliver Middelet til at giøre os klogere, og vil udrette meere, end de viseste Formaninger, end de skarpeste Love. Den naturlige Følge af en høy Vexel=Cours er, at alle udenlandske Varer maa stige i Priis, naar Kiøbmanden maa give 132. Rdlr. for de Varer, han fordum kiøbte for 112 Rdlr., saa kand han umuelig sælge dem for samme Priis nu, som forhen, og jo dyrere udenlandske Vare blive, jo snarere søge vi at behielpe os med Jndenlandske. Contrebanieren, som forhen paa hver 100 Rdlr. vandt 30 Rdlr., og derfore syntes det Umagen værd, at indstiæle Contrabande, vil nu, naar Vexlerne koste ham 20 pro Cento, og hans Gevinst altsaa ikkun bliver 10 proCento. enten finde, at Fordelen er forliden imod Hazarden, eller nødes til at slaae disse 20 pro Cento paa sine Vare, og da kand og bør de indenlandske Fabriqver holde Priis med ham; og naar fremmede Vare blive dobbelt saa dyre, saa vil deres Brug blive langt sieldnere, end nu. Man feyler, naar man troer, at vores Handel lider der under, eller, naar man jamrer over, at nu ikke komme nær saa mange Skibe til Kiøbenhavn med fremmede Vare, som forhen. Det var slet ingen Skade for os, om ikke et eeneste Fad Viin, ikke et Pund Kaffe, ikke et Pund fremmed Jsenkram, eller for een Skilling af de øvrige, deels unødvendige, deels her i Landet faldende, Vare blev indført fra Fremmede. - Handelen vilde derved blomstre i Staden, for at aftage, og drives allene med egne Produkter og Commissioner. Man siger: at dersom vi ey vil bruge fremmede Vare, vil ingen Fremmede modtage vore; men baade ere vore, som meest bestaaer i Føde-Vare, nødvendige formange andre Nationer, i sær for vore Naboer de Svenske, og saa længe Dannemark stikker i en udenlandsk Gield, saa kand de af Landet dertil udgaaende, Renter og Capitaler gjerne balancere de saa Vare vi have at udskibe til Fremede.